মাহতাব ভাইয়ের লেখাটা পড়ে বিষণ্নতায় ভরে গেল মন। আমি জানতাম না লেখাটার কথা। মাহতাব ভাই যেন আমাকে দুমড়ে দেয়ার অভিপ্রায়েই পড়তে বাধ্য করলেন লেখাটা। উপলদাকে চিনতাম দূর থেকে, প্রথমে তির্যক নাট্যদল-এর সহকর্মী হিসেবে, পরবর্তীকালে চট্টগ্রাম চলচ্চিত্র কেন্দ্র-র সদস্য হিসেবে। যখন শুনলাম, উনি ‘শাটল ট্রেন’ নামে একটা অসাধারণ তথ্যচিত্র নির্মাণ করেছেন তখন একটু কি ঈর্ষান্বিত হইনি! তখনো (এখনো অবশ্য) আমার কাছে চলচ্চিত্র নির্মাতারা অন্য গ্রহের মানুষ, অনুকরণীয় এবং ঈর্ষণীয়। সেই ঈর্ষা থেকেই যেন দূরত্বটা বেড়ে গেল। আমার দুর্ভাগ্য সেই দূরত্ব আর কখনোই কমবে না; যে-দূরত্ব অনতিক্রম্য, সে-দূরত্বকে কাছে টানার উপায় আমার জানা নেই।